Neuvoston direktiivi 75/339/ETY, annettu 20 päivänä toukokuuta 1975, jäsenvaltioiden velvollisuudesta ylläpitää fossiilisten polttoaineiden varastojen vähimmäistasoa lämpövoimalaitoksissa



Virallinen lehti nro L 153 , 13/06/1975 s. 0035 - 0037

Suomenk. erityispainos Alue 12 Nide 1 s. 0072

Kreikank. erityispainos: Luku 10 Nide 1 s. 0092

Ruotsink. erityispainos Alue 12 Nide 1 s. 0072

Espanjank. erityispainos: Luku 12 Nide 2 s. 0042

Portugalink. erityispainos: Luku 12 Nide 2 s. 0042



NEUVOSTON DIREKTIIVI, annettu 20 päivänä toukokuuta 1975, jäsenvaltioiden velvollisuudesta ylläpitää fossiilisten polttoaineiden varastojen vähimmäistasoa lämpövoimalaitoksissa (75/339/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 103 artiklan, ottaa huomioon komission ehdotuksen, ottaa huomioon edustajakokouksen lausunnon (), ottaa huomioon Euroopan talous- ja sosiaalikomitean lausunnon (), sekä katsoo, että yhteisön energiapolitiikan toteuttaminen on eräs yhteisöjen itselleen asettamista tavoitteista, säännöllinen ja riittävä sähkönhankinta on olennainen edellytys nykyaikaisen yhteiskunnan olemassaololle ja kehittymiselle, ja mahdollinen keskeytys sähkönhankinnassa saisi aikaan vakavia häiriöitä yhteisön elintärkeissä toiminnoissa, hankinnan turvaamiseksi on voitava pystyä tuottamaan sähköä silloin, kun siihen ilmenee tarvetta, perusedellytys sähkövoimalaitosten jatkuvalle käytölle on riittävien primaarienergiamäärien hallussapito, eräissä primaarienergialuokissa voi syntyä odottamattomia hankinnan häiriötiloja, ja sen vuoksi on välttämätöntä säätää tarvittavista keinoista tällaisten puutteiden lieventämiseksi, on tarpeen vahvistaa sähkövoimalaitosten saantivarmuutta luomalla ja ylläpitämällä niissä varastojen vähimmäistasoa, ja lämpövoimaloiden polttoaineiden saantivarmuuden kehittyminen saattaa muutaman vuoden päästä tehdä tarpeelliseksi varastojen vähimmäistason tarkastamisen, ON ANTANUT TÄMÄN DIREKTIIVIN: 1 artikla Jäsenvaltioiden on annettava aiheelliset lait, asetukset ja hallinnolliset määräykset sähköntuottajien velvoittamiseksi ylläpitämään pysyvästi fossiilisten polttoaineiden varastojen vähimmäistasoa lämpövoimalaitoksissa; varastojen tason on oltava riittävä varmistamaan jatkuvasti sähköenergian saannin jatkumisen vähintään 30 päivän jaksolle. Ensimmäisessä alakohdassa tarkoitettujen varastojen tasoa voidaan vähentää määrällä, joka vastaa 25:ttä prosenttia sähkövoimalaitoksiin muodostetuista öljytuotevarastoista soveltamalla direktiivissä 68/414/ETY (), päätöksessä 68/416/ETY () ja direktiivissä 72/425/ETY () vahvistettuja sääntöjä, jotka ovat näiden laitosten yksinomaisessa käytössä. 2 artikla 1. Varastointivelvollisuutta sovelletaan sähköä tuottaviin laitoksiin, joihin kuuluvat myös yksityiset teollisuusgeneraattorit. 2. Tämä velvollisuus ei koske johdannaiskaasukäyttöisiä laitoksia, teollisuusjätettä tai muita jätteistä saatuja polttoaineita eikä yksityisiä teollisuusgeneraattoreita, joiden kokonaissähköteho on alle 100 MW. Jäsenvaltioiden hallitukset voivat kotimaan tilanteensa mukaisesti vahvistaa rajan edellä mainittua alemmaksi. 3. Kun tämä varastointivelvollisuus voi luonteensa vuoksi aiheuttaa erityisen vakavia vaikeuksia laitokselle, jäsenvaltion toimivaltainen viranomainen voi vapauttaa sen kokonaan tai osittain tästä velvollisuudesta. Jäsenvaltion on ilmoitettava komissiolle viipymättä tämän päätöksen perustelut. 4. Varastojen säilytyspaikan on sijaittava laitoksen tiloissa tai liityttävä siihen suoranaisesti. Varastojen säilytyspaikka voi sijaita kauempana, jos varastot voidaan siirtää voimalaitokseen minä hetkenä tahansa. Maakaasu-, ruskohiili- tai turvekäyttöisten laitosten osalta laitokselle polttoainetta tuottavaa esiintymää voidaan pitää laitoksen varastona, jos varmistetaan, että riittävät määrät energiaa voidaan tuottaa sähköenergian saannin jatkumiseksi 1 artiklassa vahvistetun ajan, myös silloin, kun lämpövoimalaitosten polttoaineiden hankinnassa on vaikeuksia. Sama pätee myös kivihiiltä käyttäviin laitoksiin, jos ne sijaitsevat niille polttoainetta tuottavien kaivosten läheisyydessä. 5. Kuhunkin lämpövoimalaitokseen varastoitavan polttoainemäärän sähköntuottajat määrittelevät siirto- ja liitäntäverkon tarjoamien mahdollisuuksien perusteella. Sähköntuottajat voivat muodostaa ryhmiä polttoaineiden jakamiseksi laitosten kesken, jos ne voivat turvata sähköenergian saannin jatkumisen 1 artiklassa vahvistetun ajan. 3 artikla 1. Sähköntuottajat toimittavat jäsenvaltion toimivaltaiselle viranomaiselle vuosittain vähintään 1 päivänä tammikuuta, 1 päivänä huhtikuuta, 1 päivänä heinäkuuta ja 1 päivänä lokakuuta yhteenvedon senhetkisistä lämpövoimalaitosten varastoista, ja jossa täsmennetään sähköenergian saannin jatkumisen 1 artiklassa vahvistetulle jaksolle tarvittavat määrät. Nämä ilmoitukset on tehtävä 30 päivän kuluessa edellä mainituista päivistä. Jäsenvaltioiden on toteutettava aiheelliset toimenpiteet todentaakseen kyseisten ilmoitusten paikkansapitävyyden. 2. Jäsenvaltioiden on toimitettava komissiolle yhteenveto vuosittain 1 päivänä huhtikuuta ja 1 päivänä lokakuuta näiden laitosten senhetkisistä varastoista, ja siinä on täsmennettävä sähköenergian saannin 1 artiklassa vahvistetulle jaksolle tarvittavat määrät. Nämä ilmoitukset on tehtävä viimeistään 1 päivänä kesäkuuta ja 1 päivänä joulukuuta vuosittain. 3. Komission pyynnöstä 2 kohdassa tarkoitetut ilmoitukset on tehtävä muista kuin kyseisessä kohdassa vahvistetuista jaksoista ja päivämääristä. 4 artikla Jos lämpövoimalaitosten polttoaineen hankinnassa ilmenee vaikeuksia, sähköntuottajat voivat saatuaan kyseisen jäsenvaltion toimivaltaisen viranomaisen valtuutuksen käyttää 1 artiklan säännösten mukaisesti muodostettuja vähimmäisvarastoja. Jäsenvaltioiden on ilmoitettava komissiolle jokaisesta varastosta otetusta määrästä mahdollisimman pian: - varastoista otetut määrät ja päivämäärä, jolloin varastot laskivat alle vähimmäismäärän; - ottoihin oikeuttavat pakottavat syyt; - mahdollisesti toteutetut toimenpiteet varastojen uudelleen muodostamista varten; - jos mahdollista, varastotilanteen todennäköinen kehittyminen ajalta, jolloin varastot ovat alle pakollisen vähimmäistason. 5 artikla Tämän direktiivin säännösten mukaisten varastojen muodostaminen on suoritettava mahdollisimman pian tämän direktiivin tiedoksi antamisesta ja viimeistään 1 päivänä tammikuuta 1978. Jäsenvaltioiden on ilmoitettava komissiolle tässä tarkoituksessa toteutetuista toimenpiteistä. 6 artikla Kaikki tämän direktiivin säännösten mukaisesti toimitetut tiedot ovat luonteeltaan luottamuksellisia. Tämä säännös ei kuitenkaan estä julkaisemasta yleisiä tietoja tai yhteenvetoa, jos ne eivät sisällä yksittäisiä tietoja yrityksistä. 7 artikla Tämä direktiivi on osoitettu kaikille jäsenvaltioille. Tehty Brysselissä 20 päivänä toukokuuta 1975. Neuvoston puolesta Puheenjohtaja R. RYAN () EYVL N:o C 85, 18.7.1974, s. 28 () EYVL N:o C 125, 16.10.1974, s. 14 () EYVL N:o L 308, 23.12.1968, s. 14 () EYVL N:o L 308, 23.12.1968, s. 19 () EYVL N:o L 291, 28.12.1972, s. 154